b'\n_START_ARTICLE_\nPulot-pukyutan\n_START_PARAGRAPH_\nAng pulot-pukyutan (Ingles: honey; Kastila: miel), na binabaybay ding pulut-pukyatan, ay ang pulot na gawa ng mga bubuyog na tinaguriang pukyutan. Tinatawag din ang likas na arnibal na ito sa pangalang pulut-panilan at pulut-ligwan. Ayon kay Jose C. Abriol, ang pulut-pukyutan ay isang sagisag ng malalambing na mga pangungusap.'